 Taa bụ Sọndee, abalị 5 nke ọnwa Nọvemba, otu nwata nwoke onye Amerịka, jere gbuo mmadụ 26 nụlọ ụka First Baptist Church, na Sutherland Springs, na Steeti Tegzas.  Nihe dịka elekere iri na otu na ọkara, nwata nwoke ahụ gbara afọ 26, buru egbe agha gawa nụlọ ụka ahụ. Ọ bara nime ụlọ ụka, ebe ndị mmadụ na-efe Chineke, malite ịkwa mgbọ aghara aghara.Otu nime ndị nwụrụ anwụ bụ nwata nwanyị dị afọ 14, nnwa Frank Pomeroy, onye Ụkọchukwu na-elekwata ụlọ ụka ahụ.Mmadụ 26 nwụrụ anwụ. Ịhe karịrị mmadụ 20 marụrụ ahụ.Ndị uwe ojii ekwuona na mgbe nwata nwoke ahụ kpachara arụ ahụ, sizie nụlọ ụka ahụ na-apụ, otu nwoke ọzọ bidebere ụlọ ụka ahụ nso malitere gbawa ya egbe.Nke a mere o jiri gbaba nịme ụgbọala o jiri bia ebe ahụ, were bọrọ ọsọ.Ndị uwe ojii kwuru na ha mechara chọta ya ebe ọ nwụrụ anwụ nime ụgbọala ya.Anyị amatabeghị otu o siri nwụọ. 